Document ID: /roh_data/filtered/fineweb-2-filterrobots_roh.jsonl.gz/38296

En la proposta che la regenza vul preschentar l'autra emna al parlament èn previs chastis da fin a 3 onns praschun u lura fin a 10% da la svieuta. Quai sche videos u purtrets da violenza na vegnan betg stizzads ad ura.
Las grondas medias socialas èn responsablas per che terrorists na pon betg malduvrar lur tecnologias.
La regenza da l'Australia saja s'inscuntrada ils ultims sis cun represchentants da Facebook ed auters concerns d'internet. Il resultat na cuntentia dentant betg. Els na sajan betg vegnids cun schliaziuns sveltas per respunder las dumondas che l'attatga terroristica da Christchurch haja sveglià.
Tar l'attatga dals 15 da mars 2019 èn mortas 50 presunas. L'attentader aveva mussà l'attatga live sin Facebook. Quai ha dà enorma critica. L'Australia vul er tematisar co i vegn ì enturn cun violenza en medias socialas, a l'inscunter dals G20 en Giapun.
RR novitads 06:00